Grønn Ungdom ufarliggjør hasj | Hilde Alice Skåra Gunvaldsen

Hilde Alice S. Gunvaldsen (19) Fylkesleder, Rogaland KrFU

24. jan. 2020 06:15 Sist oppdatert 25. januar 2020

Ifølge Verdens helseorganisasjon (WHO) vil omtrent én av ti som prøver cannabis, bli avhengige, skriver Hilde Alice Skåra Gunvaldsen (18), Fylkesleder i Rogaland KrFU. NTB scanpix / Privat

Jeg frykter at Grønn Ungdom har mistet troen på at vi skal kunne leve rusfrie og trygge liv.

Si ;D-innlegg

Dette er et Si ;D-innlegg. Meninger i teksten står for skribentens regning. Innlegg kan sendes Dette er et Si ;D-innlegg. Meninger i teksten står for skribentens regning. Innlegg kan sendes hit

Det skremmer meg at andre ungdomspolitikere i dag underkommuniserer helseskadene ved bruk av narkotiske stoffer. Det gjør blant andre Christine Evjen fra Grønn Ungdom i sitt Si ;D-innlegg mandag 20. januar.

Vi må ta vare på de svake

Først og fremst må vi slå fast at hasj suger. Forskning viser at det er en sammenheng mellom bruk av hasj og flere psykiske sykdommer, som for eksempel angst. Hasj og marihuana øker også risikoen for psykose og schizofreni.

Fakta Hva er et Si ;D-innlegg? – Si ;D er Aftenpostens debattsider for ungdom mellom 13 og 21 år – Vi publiserer cirka 20 innlegg i uken både på papir og nett – Målet er å løfte frem unge stemmer i samfunnsdebatten – Har du noe på hjertet? Send ditt innlegg til sid@aftenposten.no – Usikker på hvordan du skriver debattinnlegg? Her er noen tips på veien. Vis mer

Ifølge Verdens helseorganisasjon (WHO) vil omtrent én av ti som prøver cannabis, bli avhengige. Blant unge som begynner å bruke hasj i tenårene, vil omtrent én av seks bli avhengige.

Både Unge Høyre og Grønn Ungdom har i det siste snakket om at legalisering av hasj handler om å knekke det kriminelle miljøet. Dette mener jeg blir feil vei å gå. Det virker som man har mistet troen på et mer inkluderende samfunn, hvor man faktisk hjelper hverandre og tar vare på de svakeste.

Vil føre til mer kriminalitet

Jeg har liten tro på at legalisering hverken vil gjøre ungdom tryggere eller gi mer kontroll over bruk og salg. Trolig vil kriminelle miljøer utvikle nye stoffer og metoder for å distribuere sine varer.

For meg er det ingen tvil om at legalisering vil føre til økt aksept og toleranse. Regelverk skaper holdninger. Jeg er redd for at økt tilgjengelighet vil føre til økt forbruk, noe som ikke tjener folkehelsen.

Hilde Alice Skåra Gunvaldsen (18), fylkesleder i Rogaland KrFU. Privat

Alle har et ønske om en ruspolitikk som hjelper andre, men selve rusproblemet blir ikke løst ved legalisering. Vi må heller utvikle bedre helsehjelp og ettervern til de rusavhengige, som ønsker å komme seg ut av avhengigheten.

Har Grønn Ungdom mistet troen?

I debatten om legalisering brukes ofte argumenter om ungdommens økende forbruk av rus fra tidlig alder av. Men vi kan ikke gjøre det «riktig» å bruke et narkotisk stoff, bare fordi «mange andre» gjør det.

Jeg er redd Grønn Ungdom har mistet troen på at alle skal kunne leve helsefremmende, rusfrie og trygge liv. Vi trenger et system som hjelper de som ruser seg. Vi trenger ikke et lovverk som gjør det enklere å falle utenfor.

Ikke fått med deg debatten?

Les også Ungdom er tryggest hvis hasj selges på polet

Les også Legalisering av narkotika vil gjøre vondt verre for ungdom som sliter

Les også Ideen om et narkotikafritt samfunn er uoppnåelig

13–21 år? Vil du også skrive til Si ;D? Send ditt innlegg til sid@aftenposten.no. Alle får svar innen tre dager. Dersom du ønsker å være anonym, må du oppgi dette tydelig i mailen. Her kan du lese mer om å sende inn innlegg til oss.